CELEX: 22012D0137
Language: el
Date: 2012-07-13 00:00:00
Title: Απόφαση της Μεικτής Επιτροπής του ΕΟΧ αριθ. 137/2012, της 13ης Ιουλίου 2012 , για τροποποίηση του παραρτήματος XX (Περιβάλλον) της συμφωνίας για τον ΕΟΧ

8.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 309/18
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 137/2012
   της 13ης Ιουλίου 2012
   για τροποποίηση του παραρτήματος XX (Περιβάλλον) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XX της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 117/2012 της 15ης Ιουνίου 2012 (1).
            
         
               (2)
            
            
               Ο κανονισμός (ΕΚ) αριθ. 976/2009 της Επιτροπής, της 19ης Οκτωβρίου 2009, για την υλοποίηση της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τις δικτυακές υπηρεσίες (2), πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΕ) αριθ. 268/2010 της Επιτροπής, της 29ης Μαρτίου 2010, για την εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά την πρόσβαση των θεσμικών οργάνων και οργανισμών της Κοινότητας σε σύνολα και υπηρεσίες χωρικών δεδομένων των κρατών μελών υπό εναρμονισμένους όρους (3) πρέπει να ενσωματωθεί στη συμφωνία.
            
         
               (4)
            
            
               Ο κανονισμός (ΕΕ) αριθ. 1088/2010 της Επιτροπής, της 23ης Νοεμβρίου 2010, για τροποποίηση του κανονισμού (ΕΚ) αριθ. 976/2009 όσον αφορά στις υπηρεσίες τηλεφόρτωσης και τις υπηρεσίες μετασχηματισμού (4), πρέπει να ενσωματωθεί στη συμφωνία.
            
         
               (5)
            
            
               Ο κανονισμός (ΕΕ) αριθ. 1089/2010 της Επιτροπής, της 23ης Νοεμβρίου 2010, σχετικά με την εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τη διαλειτουργικότητα των συνόλων και των υπηρεσιών χωρικών δεδομένων (5), πρέπει να ενσωματωθεί στη συμφωνία.
            
         
               (6)
            
            
               Ο κανονισμός (ΕΕ) αριθ. 102/2011 της Επιτροπής, της 4ης Φεβρουαρίου 2011, για την τροποποίηση του κανονισμού (ΕΕ) αριθ. 1089/2010 σχετικά με την εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τη διαλειτουργικότητα συνόλων και υπηρεσιών χωρικών δεδομένων (6), πρέπει να ενσωματωθεί στη συμφωνία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα XX της συμφωνίας τροποποιείται ως εξής:
   
               1)
            
            
               Το κείμενο των προσαρμογών α) και β) του σημείου 1ι (οδηγία 2007/2/ΕΚ του Ευρωπαϊκού Κοινοβουλίου και του Συμβουλίου) αντικαθίσταται από το ακόλουθο κείμενο:
               
                           «α)
                        
                        
                           Όσον αφορά τα κράτη της ΕΖΕΣ, οι προθεσμίες που ορίζονται στο άρθρο 6 στοιχεία α) και β), και στο άρθρο 7 παράγραφος 3 θεωρείται ότι περιλαμβάνουν μια πρόσθετη περίοδο τριών ετών.
                        
                     
                           β)
                        
                        
                           Όσον αφορά τα κράτη της ΕΖΕΣ, οι ημερομηνίες που αναφέρονται στο άρθρο 21 παράγραφοι 2 και 3 και στο άρθρο 24 παράγραφος 1 θεωρείται ότι περιλαμβάνουν μια πρόσθετη περίοδο τριών ετών.».
                        
                     
         
               2)
            
            
               Στο σημείο 1ιβ (απόφαση 2009/442/ΕΚ της Επιτροπής) προστίθεται η ακόλουθη προσαρμογή:
               «Για τους σκοπούς της παρούσας συμφωνίας, οι διατάξεις της απόφασης προσαρμόζονται ως εξής:
               
                           α)
                        
                        
                           Όσον αφορά τα κράτη της ΕΖΕΣ, το έτος που αναφέρεται στο άρθρο 11 παράγραφος 2 δεύτερο εδάφιο, είναι το ίδιο με το έτος που αναφέρεται στο άρθρο 18, όπως προσαρμόστηκε για τα κράτη της ΕΖΕΣ.
                        
                     
                           β)
                        
                        
                           Όσον αφορά τα κράτη της ΕΖΕΣ, η ημερομηνία που αναφέρεται στο άρθρο 18 θεωρείται ότι περιλαμβάνει μια πρόσθετη περίοδο τριών ετών.».
                        
                     
         
               3)
            
            
               Μετά το σημείο 1ιβ (απόφαση 2009/442/ΕΚ της Επιτροπής) παρεμβάλλεται το ακόλουθο κείμενο:
               
                           «1ιγ.
                        
                        
                           
                              32009 R 0976: Κανονισμός (ΕΚ) αριθ. 976/2009 της Επιτροπής, της 19ης Οκτωβρίου 2009, για την υλοποίηση της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τις δικτυακές υπηρεσίες (ΕΕ L 274 της 20.10.2009, σ. 9), όπως τροποποιήθηκε με:
                           
                                       —
                                    
                                    
                                       
                                          32010 R 1088: Κανονισμός (ΕΕ) αριθ. 1088/2010 της Επιτροπής της 23ης Νοεμβρίου 2010 (ΕΕ L 323 της 8.12.2010, σ. 1).
                                    
                                 Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           Όσον αφορά τα κράτη της ΕΖΕΣ, οι ημερομηνίες που αναφέρονται στο άρθρο 4 θεωρείται ότι περιλαμβάνουν μια πρόσθετη περίοδο τριών ετών.
                        
                     
                           1ιδ.
                        
                        
                           
                              32010 R 0268: Κανονισμός (ΕΕ) αριθ. 268/2010 της Επιτροπής, της 29ης Μαρτίου 2010, για την εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά την πρόσβαση των θεσμικών οργάνων και οργανισμών της Κοινότητας σε σύνολα και υπηρεσίες χωρικών δεδομένων των κρατών μελών υπό εναρμονισμένους όρους (ΕΕ L 83 της 30.3.2010, σ. 8).
                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           Όσον αφορά τα κράτη της ΕΖΕΣ, οι προθεσμίες που καθορίζονται στο άρθρο 8 θεωρείται ότι περιλαμβάνουν μια πρόσθετη περίοδο τριών ετών.
                        
                     
                           1ιε.
                        
                        
                           
                              32010 R 1089: Κανονισμός (ΕΕ) αριθ. 1089/2010 της Επιτροπής, της 23ης Νοεμβρίου 2010, σχετικά με την εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τη διαλειτουργικότητα των συνόλων και των υπηρεσιών χωρικών δεδομένων (ΕΕ L 323 της 8.12.2010, σ. 11), όπως τροποποιήθηκε με:
                           
                                       —
                                    
                                    
                                       
                                          32011 R 0102: Κανονισμός (ΕΕ) αριθ. 102/2011 της Επιτροπής της 4ης Φεβρουαρίου 2011 (ΕΕ L 31 της 5.2.2011, σ. 13).».
                                    
                                 
                     
         Άρθρο 2
   Τα κείμενα των κανονισμών (ΕΚ) αριθ. 976/2009, (ΕΕ) αριθ. 268/2010, (ΕΕ) αριθ. 1088/2010, (ΕΕ) αριθ. 1089/2010 και (ΕΕ) αριθ. 102/2011 της Επιτροπής, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 14 Ιουλίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (7).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
   
      Βρυξέλλες, 13 Ιουλίου 2012.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Atle LEIKVOLL
      
   
   
      (1)  ΕΕ L 270 της 4.10.2012, σ. 40.
   
      (2)  ΕΕ L 274 της 20.10.2009, σ. 9.
   
      (3)  ΕΕ L 83 της 30.3.2010, σ. 8.
   
      (4)  ΕΕ L 323 της 8.12.2010, σ. 1.
   
      (5)  ΕΕ L 323 της 8.12.2010, σ. 11.
   
      (6)  ΕΕ L 31 της 5.2.2011, σ. 13.
   
      (7)  Δεν έχουν αναφερθεί συνταγματικές απαιτήσεις.